# 6 ISIGIDIMI SAMAXOSA, APRIL 1, 1877.

EZASE MATYALENI.
E-Somerset.

*U-Boy Vaba* obekutiwa ubile kubonakele ukuba ubetyolwa.

*U-Valtyn* Jawtyes ngokuhlaba u-Solomon Damaras unikwe iminyaka emibini esebenza nzima.

*U-James Austen* ngokuba ucukwana lwempahla zendlu unikwe umnyaka esebenza nzima.

*U-John* abati limbi ngu *Gogomesh* ngokuba ama- hashe amane ka Jack, nasixenxe ka Mr. C. van de Wenter, nenkomo ezilishumi elinesine unikwe imi­nyaka emine.

*U-Bull* Imfengu ehlala kufupi nase Somerset ibiziswe ngetyala lokubulala abantwana bayo abatatu. Ilivumile nayo elotyala, yaza kwakubuzwa ukuba inezwi na lokuzitetelela yaxela inkatazo zayo nomfazi wayo, eyamtshata engumfazi wenye indoda. Emva kokutshata kwabo u-Bull wati lomfazi wake makahlukane kube kanye nalandoda yake yokuqala, kuba nayo ihlala kwakufupi. Lonto ke kwaba kusoloko ibanga impambano pakati kuka Bull nalo mfazi. U-Mr. George Leppan ungene wangqina ukuba u- Bull ngumfo olungileyo noko ati maxa wambi enze izinto ezisecaleni. U-Mr. Robb, umgcinitolongo ungqine kwalonto naye. Isigwebo sibe sesokuba axonywe.

*U- Wilhelmina Lange* umfazi okwiminyaka 45 ngo- budala ubenikwe ityala lokubulala usana lwake. Ku- bonakele ukuba ngumntu ongqondo ipambeneyo kakade. Isigwebo sibe sesokuba asiwe endlwini yamageza e-Rini.

INGOZIYENQWELO.

Kute ngomhla 20 ka March kweza kudlula inqwelo yamaBulu e-Macfalane, e-Tyume. Kute kuba beku- ngokuhlwa ayiposa indlela xa asentla komzi wasesi- kolweni, yawa inqwelo yabagubungela ngapantsi bonke abebekuyo, abafazi ababini nentombi, ezimbini nabantwana abasixenxe. Bafike kwaoko abafazi bezindlu ezikufupi, baza njengesiko labafazi abantsu­ndu xa babona umntu osebubini, bancedisa ngako konke abanako ukurola abantwana, lwati usizi lwabo kwanga kwenzakalelwe izihlobo zabo. Ide inqwelo yapakanyiswa ngenkabi kanti kuya kufunyanwa enye yazo intombi ebezise nqweleni iseliqaukile, omnye wabafazi eruneke ingalo. Ufike xa kunjalo umfundisi waseleyitabata yonke lompi ukuba iye kulala endlwini yake, kunye nesidumba sofileyo. Omnye wabelungu abakufupi nesikolo ute akuya kuyibikelwa londawo waputuma igqira e-Dikeni kwangobo busuku, bafika ekuseni. Oberuneke ingalo limjojise amayezana alo walala laza ke layilungisa engayiva nento ayenziwayo, wavuka iselise ndaweni yayo. Ngemini elandelayo kufike abazali balentombi ifileyo nezinye izihlobo. Kube lusizi kanye ukubabona, ku­ba lomntwana ebeselenexesha elide engeko kubo ehla­la esikolweni. Kusihla lento nje ubesahambela ekaya ukuya kubona abantu ezakubuya aye kwase sikolweni. Lide latshona ilanga ungafikanga umkoba kwase kuyiwa kungcwatywa ngelandelayo imini. Oberunekile uhlale kwamfundisi kwada kwangumvulo wemka noko engati usingisela ekupileni. Asikukonokuba siya velana nezihlobo zabahlelwe bububi ngokukodwa abapulukene nomntwana wabo ngequbuliso elingaka.

Kuluvuyo ukuva ukuba imvula ebeziko ngo Feb­ruary no March zikuvusile ukudla kwinkoliso yendawo ezazilimile. Noko kungasayi kubako ndyebo, intswelo ayisakubangangoko bekusoyikelwa. Kuko amacala okubalekela.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zababalelani betu, asitsho nokuti siyavumelana nazo zonke incwadi zabo esizishicilelayo.*

Ofunayo.

Kauncede ngalamazwana. Ndifuna umfana om- hlotshana onxelana ogama lingu Dondashe ka Qwesha wase Mabeleni. Wayebujelwe nguyise wasala nonina, Kekaloku unina akasapile kakuhle ngokucinga ngaye. Samgqibela ekwele Diamond. Akuko unakusinika umkondo na ngaye ?

John Mazamisa.

Mhleli we *Sigidimi* ndifakele lamazwana ambalwa Ndiyavuya kakulu ukuva ukuba amadodxna abesukile apo e-Lovedale asinga kwilizwe lobumnyama ecibini le Nyassa ukuba afikile kona. Kumnandi ukuva ekubeni efikile kona uyaqaleka umsebenzi wokukanya. Manene akowetu nam bendilandelisa ngemitandazwana yam ukunga ingabakapa Inkosi abantu bayo ekuhambeni kwabo. Nokunga elolizwi lobom linga sebenza limke ubom kwezozizwe ezise bumnyameni. Hambani nto zakowetu nilizalise ilizwi lenkosi eyalitetayo kuba Postile entabeni ye Galali—wati linikiwe mna lonke igunya ezulwini nasemhlabeni— Hambani ngoko niye kuzenza abafundi zonke intlanga. Nibabapatizeshele egameni lo Yise nelo Nyana nelo Moya Oyingcwele.

Ndilapa e-Panmuae ndilinga ukuxelela abase mnyameni ngaye u-Msindisi wetu u-Yesu Kristu. Malihambe elilizwi zide zimzukise lowo bezifanele ukumzukisa zonke intlanga.

P. Rebe.

Fort Beaufort, January 11, 1877.

Ndifuna ukuba nditelele kumzalwana u-B. Kwaza. Unyanisile ukuti abafundisi mabayeke ukutshatisa amahilihili; nam undipangele ngalento. Lomfana uteta ngaye akaqali ngalo amtshatileyo. Okunye wabaleka nambini nangoku nantsi enye e-Nxukwebe inomntana wake. Unyanisile mna ndoyikela ukuba abafundisi boza batshatise abantu abatshatileyo, ngo­kuba bako nabafazi abashiye amadoda abo kwanama- doda ashiya abafazi bawo.

Nkosi yam uze ungakatazeki ndifuna ukupendula umfo wase Natal ngokulobola esiti kulungile ukulobola. Nditi akulungile, yazi ngexesha lama Izirayeli izinto zeloxesha lawo bezi lungile, yazi ukuba wati Umsindisi akufika emhlabeni abantu bamela ukutabata abafazi ngabanye kanti u-Solomon ebenamakulu asixenxe. Ukulobola kuqala bekulungile. Ukuba wena unabafazi batatu ulahlekile elukolweni msa ukubuyisa abantu endleleni; andazi nokuba ukoliwe kusinina mzalwane. Zininzi izinto ngokufika ko Msindisi ezati azabanto.

W. Durane.

INDABA ZASE NATAL.

Durban 21, 1877.

Kaundifakele Mhleli amazwana am. Kute ngomhla wamashumi amabini ka February, ndayakupulapula aba Gwebi kwakutetwa ityala labafo base Mkomanzi, beziswa yi Mantyi yakona engu Lukas. Kutiwa babulala umntu kodwa bona baya kanyela, abo bafo amagama abo omnye ngu Balela omnye ngu Mavusa. Bati aba Gwebi bafumana ityala ku Ba­lela ukuba afe ngelizwi abati belwa ngomnye umhla, nabanye abafo, kwavela lowo mfo owafayo, watshaya u-Balela entloko ngasemva, ute u-Balela akupendula ubuso, lowomfo wabaleka ngamendu watshona egxeni, wati u-Balela soze sihlangane belo. Kekaloku emveni kokulwa kwabo kwagqita inyanga zantatu kuko uxolo pakati kwabo, wati lomfo owabeta u-Balela etunywe ngumlungu, wasuka walahleka lomfo akaziwa nesidumbu sake kude kube namhlanje, noku­ba wemka nemilambo akwaziwa mntu oko. Kepa ke kwati ngokunyamalala kwake abakubo bakumbula ilizwi elatetwa ngu Balela lokuti soza sihlangane ba- sebemmangalela u-Balela bati naba Gwebi bangena kulo. U-Mr. Dilisi umgwebi omkulu obe yimantyi ngo 1876 e-Durban, uti kulomfo ityala liyamkwela ;

kodwa okwam okusentlizyweni yam nditi mna tina bantu abantsundu base Natal asinaye umbuzeli wetu ngokuba ngo 14 February 1877 bekungene elomlungu waye dubule umntu ngompu kungeyiyo imfihlakalo wamti qwiti lati ukugwetywa kwalo, wati umfo ka Somtseu okutiwa ngu Mr. W. Shepstone nxa inkosi ifuna ukumgweba lomfo ukumnika ityala, wati abantu abantsundu nina ma Ngesi anibazi banolaka (esitsho ngokuba emmele lomlungu) wasuka wakululwa lomlungu akarola nento, nditsho itiki yodwa le pezu kokupalaza kwake igazi lomntu. Kanjalo kwabuya kwangena elomnye umlungu, owadubula ikuli ngompu lafa pambi kwake wamelwa ngu Escomb (omnye wabameli) kwatiwa yi ngozi umpu upuncukile ezandleni zenjitiman yakululwa ke leyo njenti ayenziwa nento nomyalo. Zonke ke ezinto ndizibonisa nina bakowetu ndikulendaba, ka Balela ngokuba ngapandle kokucolwa kwesidumba kutiwa into emnyama iyabulawa ngokuba ayinambuzeli. Nasemfundweni kutiwa abafundisi yini ukuba bafundise izinto ezimnyama, banecala.

Alexandria January 15, 1877.

Kwipepa lako Nkosi yam Mhleli wendaba ndibone nendawana yamazwana ka-John Hluba ngomtshato wase Tapolisi, asikuko nokuba ndiyamvela intloni awaye nazo, ukuva amaculo okubedesha Inkosi epitikezwa nobubi. Kuti bantu bafundisiweyo kuba zintloni wakufika apo umenywe kona uzubone into zinga petwe ngendlela, zisuka ziyepina idyakane kulomacala ; ubu dyakani bazo bupina.

Lutsha niti naku hlangana nivakale nisiti singamanene namanenekazi. Buyi ntonina ubunene nebunenekazi, kauzi fune mfana nentombi. Nisengamaqaba azeleyo yiyani ezikolweni nifunde izimilo. Abanye kwakona kulomtshato ingaba bavela ezikolweni. Naleyo ndingayenzela izwi, ubona nje umvundla lo wasendle ungaugcina ekaya ixesha elide kanti noko mhla waukupa uya endle kwe minye, linjalo iqaba eli libanjwe nge ntambo lasiwa esikolweni belisatanda indlela zalo, zeke lizi fune. Madodana nentombazana zakowetu nditi nimalunga pina esimilweni sobunene nobunenekazi. Ndixolele mfo wendaba ndifuna ukuqauqaula indawandawana kweli pepa lako.

Amahashe asikuko nokuba ayafa Emnyameni; aku­ko mntu unokunceda kupela mnye opilise into eninzi.

Igqira lontsundu kuvakala ukuba kuko ibendengu ngasemnyameni nto apa bati ngu Felem into eti umntu engekapili selibiza umlandu ; wahlala ebona izikova emizini yabantu netsikizi; liyabagqiba.

John Pityi.

IMFUNDO YENTOMBI.

Southwell, February, 1877.

Kuko into engumangaliso pakati kwabantu abantsundu, bafuna kodwa ukuba abantwana babo bafunde, kanti noko abafuni ukuba intombi zifunde kakulu; kuba bati intombi aziyi kwenza nto ngemfundo, kuba asimangesi; kodwa ke kuyo kutinina ukude babe njenga mangesikazi, apo- sisengela kona. Iti intombi yakuba inkulu iti mna andise nakuya esikolweni kuba sendingaka, itsha ngokuva inteto yabazali, kanti yona ngokwayo ifana ne esile ngokuba sidenge.

Ndake mna ndati ndisesimnareni e-Rini ndaya ngexesha lokupumla e-Dikeni esikolweni sentombi,. ndiya kubona intombi engu Eliza Tsotso kona apo ; ndafika kuko intombi ezinkulu nezinde zifanelekile kanye ; ndati ukuba sonke siyakwenjenje lento kutiwa kukukanya (civilization) soyisukela; kodwa ukuba siyakuti zisezi nkulu sezitwala iqiya sezi sambata ilokwe ezinde ngasemva namapenya akusayikusilungela, siyakuba njenge siteto esiti, “ Nakuba imfene ikulele pakati kwabantu kwasekuzalweni kwayo ayi- sokuze ihambele pambili; kupela yakukululwa isuke ibuye ibe njengo yise bakudala.”

Okokutsho makowetu nditi intombi mazifunde kude kube mhla zendayo, zandule ukuti sigqibile.

John Hlaba.

IZINTO NGEZINTO.

U-Mrs. Kay wase Rini unemashini yokunqunqa inkuni.

Imantyi ka Ngangelizwe ngoku izakuba ngu Ma­jor Elliot.